آف ہیومن بانڈیج

ولیم سامرسٹ مام کا 1915ء میں شائع شدہ ناول ہے۔ اسے عموماً مام کا شاہکار مانا جاتا ہے اور یہ خاصا حد تک خود نوشت نوعیت رکھتا ہے، اگرچہ مام نے واضح کیا تھا کہ  مام نے ابتدا میں اس ناول کا عنوان  (راکھ سے زیبائی) رکھنے کا ارادہ کیا تھا مگر آخرکار اس کا عنوان اسپینوزا کی کتاب ایتھکس کے ایک حصے سے لیا۔ ماڈرن لائبریری نے  کو بیسویں صدی عیسوی کے سو بہترین انگریزی ناولوں کی فہرست میں نمبر 66 پر رکھا۔

یہ ایک حساس معذور نوجوان کی انتہائی درد ناک کہانی ہے جو مختلف جذباتی اُتار چڑھاؤ سے دو چار ہونے کے بعد سکون حاصل کرنے میں کامیاب ہوتا ہے۔ اس ناول کے دنیا کی مختلف زبانوں میں تراجم ہو چکے ہیں۔

## کہانی کا خلاصہ
کہانی تین عورتوں اور ایک مرد کے گرد گھومتی ہے۔ سامرسٹ مام نے اس کہانی میں قدم قدم پر دلچسپی کے مواقع فراہم کیے ہیں اور جنس کے حصول میں ایک عورت کو دردر کی ٹھوکریں کھاتے دکھایا گیا ہے۔ فلپ کیری بڑا حساس انگریز نوجوان ہے جو پیرس میں مصوری کی تعلیم حاصل کر رہا ہے۔ وہ لنگڑا ہے۔ فلپ کا پروفیسر اسے مصوری کے لیے نا اہل قرار دیتا ہے چنانچہ فلپ لندن واپس آکر میڈیکل میں داخلہ لے لیتا ہے لیکن خود اعتمادی کا فقدان اسے یہاں بھی اپنی گرفت میں جکڑے رہتا ہے۔ یہاں وہ ایک اَن پڑھ، اُجڈ لیکن خوبصورت ویٹرس ملڈرڈ روجر کے عشق میں مبتلا ہو جاتا ہے۔ ملڈرڈ روجر کو اگرچہ اس کے لنگڑے پن سے نفرت ہے لیکن وہ اسے ملتی رہتی ہے لیکن کبھی کبھی فلپ کے رومانوی انداز کو جھٹک دیتی ہے۔ فلپ بری طرح اس کے عشق میں مبتلا ہے اور میڈیکل کے امتحان میں فیل ہو جاتا ہے۔ فلپ جب ملڈرڈ روجر کو شادی کی دعوت دیتا ہے تو وہ صاف انکار کر دیتی ہے اور کہتی ہے کہ وہ ایک سیلز مین ایمِل مِلر سے شادی کر رہی ہے۔ فلپ اسے بھلانے کی کوشش کرتا ہے اور ایک مصنفہ نَوْرَہ سے محبت کرنے لگتا ہے جو مردانہ نام سے کہانیاں لکھتی ہے۔ لیکن نورہ بار بار اسے ملڈرڈ کی محبت کا طعنہ دیتی ہے۔ ملڈرڈ جلد ہی فلپ کے پاس واپس آجاتی ہے، وہ بہت اداس ہے۔ ملر اسے چھوڑ کر چلا گیا اور و ہ اس کے بیٹے کی ماں بننے والی ہے۔ فلپ ملڈرڈ کے لیے گھر کا انتظام کرتا ہے۔ معاشی طور پر اس کی مدد کرتا ہے اور نورہ سے قطع تعلق کر لیتا ہے۔ یہاں فلپ اس چیز کی وضاحت کرتا ہے کہ بندھن انسانوں کے درمیان کس طرح ٹوٹتے اور بنتے ہیں۔ فلپ منتظر ہے کہ بچے کی پیدائش کے بعد وہ ملڈرڈ سے شادی کر ے گا۔ لیکن ملڈرڈ بچے کی پیدائش کے بعد اسے ایک نرس کو دے کر فلپ کے ایک دوست گریفتھ کے ساتھ پیرس بھاگ جاتی ہے۔ فلپ چیرٹی ہسپتال کے ایک مریض کی بہن سَیلِی اَتھَلْنِیز کے ساتھ تعلق قائم کر لیتا ہے جو اسے اپنے گھر لے جاتی ہے۔ چند دنوں بعد ملڈرڈ بچہ لے کر واپس آ جاتی ہے۔ فلپ سے بے وفائی کی معافی مانگتی ہے۔ فلپ پھر اس کے چکر میںآ جاتا ہے۔ اسے اپنے ساتھ رکھتا ہے۔ ملڈرڈ کو پھر بے وفائی کا دورہ پڑتا ہے۔ وہ فلپ کے کمرے کو آگ لگا کر اس کا سب کچھ برباد کر کے چلی جاتی ہے۔ فلپ اب کالج چھوڑنے کا ارادہ کرتا ہے لیکن میڈیکل ہسپتال چھوڑنے سے پہلے اس کے پائوں کا آپریشن کیا جاتا ہے جس سے اس کا لنگڑا پن دور ہو جاتا ہے اور وہ سیلی اتھلنیز کے باپ کے ساتھ مل کر کھڑکیاں صاف کرنے کا کام شروع کر دیتا ہے۔ اسی دوران اس کی ملاقات ملڈرڈ سے ہوتی ہے جو اب ایک طوائف بن چکی ہے۔ وہ بری طرح بیمار ہے۔ اس کا بچہ مر چکا ہے اور وہ ایک چیرٹی ہسپتال میں زیرِ علاج ہے۔ فلپ کا دل دوبارہ موم ہوتا ہے اس سے پہلے کہ فلپ دوبارہ اسے ملتا۔ ملڈرڈ ہسپتال میں دم توڑ دیتی ہے۔ انجام کار فلپ ملڈرڈ کے بندھن سے آزاد ہو جاتا ہے اور سیلی اتھلنیز سے شادی کر لیتا ہے۔

## حوالہ جات

زمرہ:برطانوی ناول جن پر فلمیں بنیں
زمرہ:پیرس میں سیٹ ناول
زمرہ:کینٹ میں سیٹ ناول
زمرہ:لندن میں سیٹ ناول
زمرہ:ولیم سامرسٹ مام کے ناول
زمرہ:یتیموں کے بارے میں ناول
زمرہ:1915ء کے برطانوی ناول
زمرہ:فنکاروں کے بارے میں ناول